ddrg/super_eurlex huggingface dataset:
30.

vyjadruje poľutovanie nad dlhým oneskorením, pokiaľ ide o vymenovanie – výkonným riaditeľom – pracovníka pre základné práva a členov monitorovacej skupiny pre základné práva, na ktoré poukázala pracovná skupina pre kontrolu agentúry Frontex, a to najmä vzhľadom na rozšírenie kabinetu výkonného riaditeľa agentúry; poznamenáva, že pracovník agentúry pre základné práva nastúpil do úradu 1. júna 2021; zdôrazňuje, že plán pracovných miest agentúry bol v roku 2020 znížený z 377 pracovných miest AD na 275 pracovných miest AD; uznáva, že to malo vplyv na celkovú personálnu štruktúru vrátane prijatia 40 členov monitorovacej skupiny pre základné práva; berie na vedomie vyhlásenia výkonného riaditeľa agentúry o ukončení náboru prvých 20 členov monitorovacej skupiny pre základné práva, ktorí začnú svoju odbornú prípravu 1. júna 2021, a o tom, že momentálne prebieha nábor ďalších 20 pracovníkov monitorovacej skupiny pre základné práva; vyjadruje svoje znepokojenie nad tým, že z uvedených 20 členov monitorovacej skupiny pre základné práva bolo päť prijatých na úrovni AD 7 a pätnásť na úrovni AST 4; pripomína, že Európsky parlament v správe pracovnej skupiny pre kontrolu agentúry Frontex zdôraznil, že toto nižšie zaradenie môže ovplyvniť autoritu, autonómiu členov monitorovacej skupiny a prístup k utajovaným a citlivým informáciám, a tým aj ich účinnosť; pripomína, že sa požadovalo, aby agentúra zamestnala všetkých 40 členov monitorovacej skupiny pre základné práva na úrovni AD, aby sa zabezpečili najlepšie zručnosti a riadne nasadenie do operácií; pripomína však, že opravný koeficient pre zamestnancov v rôznych agentúrach je naďalej nízky, a uznáva, že nižšie platy môžu mať negatívny vplyv na európskych uchádzačov a môžu viesť k ťažkostiam pri prijímaní do zamestnania niektorými agentúrami; berie na vedomie silný nesúhlas pracovnej skupiny pre kontrolu agentúry Frontex so zbytočným oneskorením pri nábore členov monitorovacej skupiny pre základné práva, ktoré spôsobil výkonný riaditeľ; pripomína, že v nariadení (EÚ) 2019/1896 sa stanovuje, že do 5. decembra 2020 mala agentúra prijať aspoň 40 členov monitorovacej skupiny pre základné práva; je hlboko znepokojený tým, že táto povinnosť zostáva nesplnená, a trvá na tom, aby agentúra včas vymenovala zostávajúcich 20 členov monitorovacej skupiny pre základné práva, a to bez ďalšieho odkladu a v platovej triede AD, s cieľom zabezpečiť, aby tieto osoby mali na výkon svojich povinností potrebnú nezávislosť; pripomína najmä, že pracovná skupina pre kontrolu agentúry Frontex poznamenala, že „neobmedzený a neohlásený prístup k relevantným miestam, aktívam a informáciám“ má zásadný význam pre členov monitorovacej skupiny pre základné práva; zdôrazňuje tiež, že je potrebné, aby členské štáty plne spolupracovali s pracovníkom pre základné práva tým, že poskytnú dôkazy týkajúce sa vyšetrovaných prípadov; zdôrazňuje, že je nutné objasniť vyhlásenie agentúry, že zostávajúcich 20 členov monitorovacej skupiny pre základné práva vyberie z rezervného zoznamu AD 7 hneď, ako agentúre budú pridelené dodatočné pracovné miesta AD 7, pričom Komisia uviedla, že agentúre už bol pridelený dostatočný počet pracovných miest AD;
18.

víta skutočnosť, že agentúra využíva stratégiu nesúladu, ktorá zaznamenáva nielen výnimky ex ante, ale aj udalosti ex post, s cieľom zlepšiť existujúce postupy a odhaliť nedostatky vnútornej kontroly; konštatuje, že v roku 2020 nenaznačovali zaznamenané nezrovnalosti významné nedostatky v oblasti existujúcich kontrol; konštatuje, že agentúra sa opäť zúčastnila na partnerskom preskúmaní riadenia rizík v decentralizovaných agentúrach, ktoré organizuje Európska komisia, a to výmenou poznatkov, metodiky a kritických rizík s ostatnými agentúrami, ktoré sú členmi pracovnej skupiny;
12.

na základe správy Dvora audítorov konštatuje, že 19. mája 2020 orgán podpísal zmluvu o poskytnutí prezenčných kurzov odbornej prípravy s odhadovanou maximálnou hodnotou zákazky 1 050 000 EUR; berie na vedomie pripomienku Dvora audítorov, že napriek tomu, že v tom čase došlo ku kríze spôsobenej pandémiou ochorenia COVID-19, a napriek obmedzeniam podujatí, ktoré si vyžadujú osobnú prítomnosť, orgán podpísal zmluvu a následne v auguste 2020 podpísal k nej aj dodatok, ktorý zahŕňal nové zmluvné položky, ako je poskytovanie virtuálnych kurzov odbornej prípravy; konštatuje, že v prípade týchto virtuálnych kurzov boli stanovené pevné ceny, ktoré boli vyššie ako ceny za kurzy odbornej prípravy na mieste dohodnuté v pôvodnej zmluve, pričom tieto zmeny predstavovali nové zmluvné podmienky, ktoré by v prípade, ak by boli súčasťou pôvodného postupu verejného obstarávania, mohli potenciálne prilákať ďalších uchádzačov bez akéhokoľvek geografického obmedzenia vyplývajúceho z potreby odbornej prípravy na mieste za konkurenčnejšie náklady; berie na vedomie záver Dvora audítorov, že rozsah verejnej súťaže bol značne rozšírený a že zmena zmluvy je podstatná, čo je v rozpore s článkom 72 ods. 4 písm. a) a c) smernice Európskeho parlamentu a Rady 2014/24/EÚ (3), čo viedlo k tomu, že Dvor audítorov vyhlásil zmenu zmluvy a všetky súvisiace platby bez DPH vo výške 3 850 EUR v roku 2020 za neoprávnené; víta nápravné opatrenia, ktoré orgán prijal v tejto súvislosti;
14.

konštatuje, že z 31 vyčíslených chýb, z ktorých päť chýb (16,12 %) predstavovalo vyčísliteľné chyby, mala Komisia dostatočné informácie na to, aby chybám predišla alebo ich odhalila a opravila pred schválením výdavkov (v roku 2019, bolo 28 chýb vyčíslených a v 9 prípadoch (32 %) boli k dispozícii dostatočné informácie na včasné zistenie alebo opravu); konštatuje, že ak by Komisia riadne využila všetky tieto informácie, ktoré mala k dispozícii, odhadovaná chybovosť by bola o 1,19 percentuálneho bodu nižšia; vyzýva Komisiu, aby bez ohľadu na zlepšenia v súvislosti s rokom 2019 zlepšila svoje postupy overovania zákonnosti a správnosti operácií a aby zabezpečila náležité sledovanie overovaní; okrem toho trvá na tom, že by sa mala venovať väčšia pozornosť kontrolám ex ante a že by sa mali prijať vhodné opatrenia na riešenie existujúcich nedostatkov;
17.

poukazuje na to, že Úrad BEREC vyvíja novú webovú stránku na zabezpečenie prístupu pre osoby so zdravotným postihnutím; konštatuje, že sa očakáva, že projekt bude prebiehať v rokoch 2021 až 2023; ďalej konštatuje, že technické špecifikácie budú zahŕňať požiadavky na prístupnosť a príslušné skupiny sa zapoja do projektu s cieľom zabezpečiť vysokú úroveň prístupnosti; vyzýva Úrad BEREC, aby orgán udeľujúci absolutórium informoval o ďalšom vývoji v tomto smere;
11.

so znepokojením konštatuje, že Dvor audítorov vydal výrok s výhradou k zákonnosti a správnosti platieb súvisiacich s účtovnou závierkou EASO za rozpočtový rok 2019; so znepokojením konštatuje, že pokiaľ ide o rozpočtový rok 2019, Dvor audítorov dospel k záveru, že niekoľko konkrétnych zmlúv uzavretých na základe rámcovej zmluvy na IT služby bolo v rozpore s pravidlami, pretože neboli predmetom súťažného postupu obstarávania a presnejšie, niektoré objednané položky a služby neboli zahrnuté do cenníkov ponúk predložených na účely zmluvy; konštatuje, že platby uhradené v roku 2020 za položky, ktoré neboli uvedené v cenníkoch ponúk v súvislosti s touto rámcovou zmluvou, dosiahli výšku 752 654 EUR (3,71 % celkových platobných rozpočtových prostriedkov dostupných v roku 2020); berie na vedomie vyhlásenia riaditeľa agentúry na vypočutí o absolutóriu s agentúrami z 29. novembra 2021 a odpoveď agentúry na písomné otázky, že zistenie Dvora audítorov sa týkalo nadmerného využívania možnosti „položky, ktoré neboli uvedené v cenníkoch ponúk“ a že agentúra prijala opatrenia, aby tomu v budúcnosti zabránila; vyzýva agentúru, aby informovala Dvor audítorov a orgán udeľujúci absolutórium o uvedených rámcových zmluvách, ako aj o prijatých krokoch;
23.

poukazuje na to, že jedným z hlavných úspechov spoločného podniku sú voľné trate umožňujúce znižovanie emisií z letov a palív; domnieva sa, že jeho nástupca by mal naďalej prispievať k udržateľnosti odvetvia letectva v súlade s cieľmi Zelenej dohody; okrem toho sa domnieva, že jeho nástupca by mal prispieť k tomu, aby bol trh leteckej dopravy pružnejší a odolnejší voči výkyvom premávky, a aby jednotné európske nebo bolo najefektívnejším a najekologickejším vzdušným priestorom na svete;
8.

konštatuje, že európsky dozorný úradník pre ochranu údajov (ďalej len „EDPS“) sa 30. apríla 2019 rozhodol začať vyšetrovanie z vlastnej iniciatívy po tom, ako agentúra sama požiadala o jeho usmernenia k využívaniu analýz veľkých dát („kategorizácia dotknutých osôb“) na účely strategickej a operačnej analýzy (vec EDPS 2019-0370); ďalej konštatuje, že v súlade s nariadením (EÚ) 2016/794 (2) mal EDPS od 1. mája 2017 za úlohu dohliadať na zákonnosť spracúvania osobných údajov agentúrou; konštatuje, že EDPS v rámci svojho vyšetrovania v septembri 2020 napomenul agentúru v súvislosti s rizikom, ktoré pre dotknuté osoby predstavujú chýbajúce osobitné záruky minimalizácie údajov pri analýze veľkých súborov údajov; konštatuje, že pokračujúce uchovávanie veľkého objemu údajov bez kategorizácie dotknutých osôb, kde možno zistiť možnú súvislosť s trestnou činnosťou až po začatí analýzy, môže predstavovať riziko pre práva jednotlivcov na ochranu údajov; konštatuje, že EDPS viedol s agentúrou dialóg o tejto záležitosti a že agentúra pripravila osobitný akčný plán; poznamenáva, že akčný plán sa zameral na obavy EDPS, pokiaľ ide o požadované preskúmanie údajov pri uchovávaní veľkého množstva údajov jednotlivcov, ktorí nemajú žiadnu súvislosť s trestnou činnosťou, ale zdôrazňuje pripomienku EDPS, že súčasný právny rámec neobsahuje maximálnu lehotu na spracúvanie takýchto údajov agentúrou; zdôrazňuje, že to znamená, že agentúra uchovávala veľké množstvo údajov o jednotlivcoch bez preukázaného prepojenia s trestnou činnosťou a že uchovávala tieto údaje dlhšie, než je potrebné, čo je v rozpore so zásadami minimalizácie údajov a obmedzenia ich uchovávania podľa nariadenia (EÚ) 2016/794; berie na vedomie rozhodnutie EDPS z 3. januára 2022, podľa ktorého mala agentúra 12 mesiacov na to, aby vymazala súbory údajov, v ktorých chýbala kategorizácia dotknutých osôb v deň tohto rozhodnutia a šesť mesiacov na vymazanie nových takýchto súborov údajov od dátumu prijatia; berie na vedomie dosah, ktorý bude mať rozhodnutie EDPS na schopnosť agentúry analyzovať komplexné a veľké súbory údajov na podporu prebiehajúcich vyšetrovaní trestných činov, ktoré patria do rozsahu pôsobnosti mandátu agentúry, keďže podpora agentúry často zahŕňa obdobie dlhšie ako šesť mesiacov, pričom by mala vždy dodržiavať platné právo Únie;
5.

víta úsilie agentúry prispieť k európskemu ekologickému programu pre námornú dopravu posilnením kapacity EÚ na ochranu morského prostredia, riešenie problému zmeny klímy, a to aj prostredníctvom prechodu na udržateľnú mobilitu s príspevkom námornej dopravy, čo sa odráža v stratégii pre udržateľnú a inteligentnú mobilitu prijatej v decembri 2020, v ktorej sa oznámila revízia mandátu EMSA v jej sprievodnom akčnom pláne; zdôrazňuje, že právne predpisy v oblasti námornej bezpečnosti a životného prostredia sa aktualizujú súbežne so začatím revízie mandátu EMSA; okrem toho zdôrazňuje úlohu, ktorú by agentúra EMSA mohla zohrávať pri posilňovaní spôsobilostí na posudzovanie rizík v oblastiach bezpečnosti, a to aj pokiaľ ide o zavádzanie infraštruktúry pre alternatívne palivá; zdôrazňuje preto, že možno bude potrebné, aby sa v mandáte EMSA uskutočnili príslušné úpravy s cieľom zabezpečiť, aby agentúra mohla zvýšiť svoju podporu, a to prípadne aj rozpočtovými prostriedkami;
13.

víta skutočnosť, že nezávisle od preskúmania Dvora audítorov centrum od januára do septembra 2020 zadalo externému dodávateľovi vypracovanie strategickej analýzy reakcie centra na COVID-19; konštatuje, že podľa tejto strategickej analýzy centrum poskytuje kvalitné údaje týkajúce sa dohľadu, na ktoré sa vo veľkej miere spolieha, a že jeho usmernenia sú pre subjekty s rozhodovacou právomocou rozhodujúce, ale zároveň existuje jasný potenciál pre väčšiu účinnosť centra; berie na vedomie odporúčania zo strategickej analýzy, v ktorých sa uvádza, že centrum by malo klásť väčší dôraz na praktickosť odporúčaní a na ďalšie usmernenia do budúcnosti a malo by systematickejšie podporovať učenie a výmenu skúseností medzi členskými štátmi; berie na vedomie odporúčania strategickej analýzy na vytvorenie funkcie vyššieho strategického vedúceho pracovníka, lepšiu diferenciáciu vnútorných procesov pri tvorbe technických výstupov a posilnenie spôsobilostí centra; vyzýva centrum, aby podávalo správy o opatreniach prijatých v tejto súvislosti a informovalo orgán udeľujúci absolutórium a dosiahnutom pokroku;
12.

berie na vedomie rodovú rovnováhu medzi členmi vrcholového manažmentu agentúry, pričom 5 z 8 členov (62,50 %) sú muži; berie na vedomie rodovú rovnováhu medzi členmi správnej rady agentúry, pričom 16 z 30 členov (53,34 %) sú muži; berie na vedomie rodovú rovnováhu medzi zamestnancami agentúry celkovo, pričom 111 z 203 zamestnancov (54,68 %) sú ženy; poukazuje však na to, že pri nábore nových zamestnancov a v súvislosti s povýšeniami by agentúra mala mať na pamäti, že zručnosti, znalosti a skúsenosti kandidátov sú najdôležitejšími faktormi; poukazuje na to, že by sa mala zohľadniť aj potreba geografickej rovnováhy medzi zamestnancami;
8.

víta rýchlu reakciu agentúry na krízu súvisiacu s ochorením COVID-19, ktorá poskytla základ pre jasný a harmonizovaný prístup v celej Európe. konštatuje, že do tejto rýchlej reakcie patrilo uverejnenie Protokolu o zdravotnej bezpečnosti v letectve – spolu s Európskym centrom pre kontrolu a prevenciu a kontrolu chorôb (ECDC) – poskytujúce jasné prevádzkové usmernenia a odporúčania pre leteckú dopravu založené na riziku – spustenie charterového programu s leteckými spoločnosťami a prevádzkovateľmi letísk na monitorovanie vykonávania protokolu, začatie projektu návratu do bežnej prevádzky (RNO) a vytvorenie portfólia bezpečnostných rizík COVID-19; vyzýva Komisiu, aby spolupracovala s agentúrou s cieľom zachovať zladenú a koordinovanú reakciu členských štátov na súčasnú epidemiologickú situáciu so zameraním na osobný prístup spojený s digitálnym COVID preukazom EÚ;
18.

konštatuje, že stratégia strediska na boj proti podvodom pochádza z roku 2016 a že akčný plán boja proti podvodom na roky 2019 – 2020 bol v plnej miere vykonaný, pričom vykonávanie opatrení na boj proti podvodom sa monitoruje prostredníctvom ich začlenenia do ročného pracovného programu strediska; víta najmä vypracovanie zoznamu varovných signálov pre IT a vyzýva stredisko, aby sa delilo o skúsenosti v tejto oblasti s ostatnými inštitúciami a agentúrami Únie, ktoré majú porovnateľné IT prostredie; vyzýva stredisko, aby zvážilo aktualizáciu svojej stratégie boja proti podvodom na základe posúdenia rizík podvodov s cieľom zabezpečiť, aby sa úsilie strediska v boji proti podvodom naďalej zameriavalo na najviac relevantné riziká podvodov;
41.

vyjadruje poľutovanie nad tým, že Súdny dvor a Všeobecný súd boli nútené zrušiť alebo odložiť všetky pojednávania, ktoré sa mali konať od polovice marca do začiatku júna 2020, z dôvodu pandémie ochorenia COVID-19 a preto, že nebola k dispozícii IT infraštruktúra a potrebné podmienky, aby sa tieto pojednávania mohli uskutočniť; poznamenáva, že Súdny dvor sa rozhodol nahradiť niekoľko pojednávaní otázkami, ktoré bolo potrebné zodpovedať písomne; poznamenáva, že podobné riešenie by nebolo možné uplatniť na Všeobecnom súde, keďže v rokovacom poriadku sa stanovuje, že pojednávanie sa musí uskutočniť, ak hlavný účastník konania predloží v tomto zmysle odôvodnený návrh; oceňuje nasadenie ľudských, technických a finančných zdrojov na navrhnutie a zavedenie jednotného zabezpečeného videokonferenčného systému s potenciálnym simultánnym tlmočením do 24 úradných jazykov pre zástupcov účastníkov konania, ktorí nemôžu cestovať do Luxemburgu z dôvodu cestovných obmedzení v členských štátoch; blahoželá Súdnemu dvoru EÚ k získaniu ceny európskeho ombudsmana za dobrú správu vecí verejných v kategórii Excelentnosť v oblasti inovácie/transformácie za jeho systém týkajúci sa pojednávaní na diaľku;
37.

je si vedomý, že hlavnú IT infraštruktúru, nástroje a služby administratívnej podpory, ktoré dozorný úradník využíva, poskytuje Komisia alebo Európsky parlament v súlade s dohodou o úrovni poskytovaných služieb týkajúcou sa využívania IT služieb; víta iniciatívu začať posilňovať kapacity dozorného úradníka v oblasti IT tým, že sa najal agent pre IT podporu, ktorý ma okrem iných úloh poskytovať všeobecnú IT podporu, pôsobiť ako kontaktná a styčná osoba pre všetky IT aplikácie, ktoré sa v inštitúcii používajú, posudzovať súčasné a budúce potreby v oblasti IT a navrhovať a vykonávať riešenia; víta skutočnosť, že v roku 2020 sa dozorný úradník rozhodol začať „analýzu nedostatkov v oblasti IT“ s cieľom preskúmať potrebu podpory svojich úloh z hľadiska IT podpory, zmapovať existujúce nástroje a systémy a odhaliť možné nedostatky;
38.

víta vytvorenie funkcie zástupcu úradníka pre ochranu údajov s cieľom zabezpečiť kontinuitu činnosti a posilniť schopnosti výboru v tejto osobitnej oblasti; nabáda výbor, aby podnikol kroky na zvýšenie informovanosti a zorganizoval školenia pre zamestnancov, ktorí pracujú s osobnými údajmi; konštatuje, že na žiadosť európskeho dozorného úradníka pre ochranu údajov výbor zmapoval prenosy osobných údajov do tretích krajín a dospel k záveru, že to nemalo vplyv na žiadne činnosti; berie na vedomie to, že výbor podpísal „zápis“ v súvislosti s medziinštitucionálnou rámcovou zmluvou so spoločnosťou Microsoft a že už nemá so spoločnosťou Microsoft uzavreté žiadne samostatné individuálne licenčné zmluvy; oceňuje aktívnu politiku výboru v oblasti technológií s otvoreným zdrojovým kódom; nabáda výbor, aby naďalej prednostne využíval technológie s otvoreným zdrojovým kódom s cieľom zachovať si kontrolu nad vlastnými technickými systémami, zabrániť závislosti a odkázanosti na určitého dodávateľa, poskytnúť silnejšie záruky ochrany súkromia a údajov používateľov, ako aj zvýšiť bezpečnosť a transparentnosť pre verejnosť;
31.

víta prijatie „politiky návratu do práce“ v roku 2020, ktorej cieľom je uľahčiť opätovné zaraďovanie zamestnancov po dlhodobej práceneschopnosti do pracovného procesu bez ohľadu na to, či daná práceneschopnosť súvisí so syndrómom vyhorenia alebo nie;
19.

poznamenáva na základe nadväzných opatrení a správy Dvora audítorov, že existuje riziko, že platby agentúry uhrádzané Európskej vesmírnej agentúre (ďalej len „ESA“) v súvislosti s vykonávaním programov EGNOS a GALILEO môžu byť vypočítané na základe nepresných nákladov z dôvodu chýbajúcej komplexnej stratégie ex ante alebo ex post; na základe odpovede agentúry týkajúcej sa kontrol ex ante konštatuje, že agentúra poskytla Dvoru audítorov aktualizovanú metodiku vykazovania nákladov a takisto preukázala, že používa ESA osvedčenia o dosiahnutí čiastkových cieľov s cieľom uviesť do súladu náklady, ktoré vykazuje ESA; na základe odpovede agentúry konštatuje, že v súvislosti so stratégiou kontrol ex post agentúra a Generálne riaditeľstvo Komisie pre obranný priemysel a kozmický priestor vykonávajú audit činnosti ESA v roku 2020; vyzýva agentúru, aby podala správu o výsledkoch tohto auditu a začlenila získané poznatky do budúcej stratégie ex post;
2.

konštatuje, že úsilie o monitorovanie rozpočtu v priebehu rozpočtového roka 2020 prinieslo mieru plnenia rozpočtu na úrovni 95,14 %, t. j. približne na rovnakej úrovni ako v roku 2019 (95,22 %); so znepokojením poznamenáva, že miera plnenia platobných rozpočtových prostriedkov dosiahla 80,91 %, čo Dvor audítorov považuje za nízku hodnotu a čo v porovnaní s predchádzajúcim rokom predstavuje zníženie o 8,95 % (89,86 %); so znepokojením berie na vedomie záver Dvora audítorov, že prenosy viazaných rozpočtových prostriedkov na prevádzkové výdavky boli vysoké (33,8 %) a že miera zrušených rozpočtových prostriedkov prenesených z roku 2019 do roku 2020 bola takisto vysoká (19 %); berie na vedomie záver Dvora audítorov, že je to v rozpore so zásadou ročnej platnosti rozpočtu; vyzýva úrad, aby prijal opatrenia v nadväznosti na odporúčanie Dvora audítorov s cieľom zlepšiť svoje cykly plánovania a plnenia rozpočtu a vyzýva úrad, aby informoval orgán udeľujúci absolutórium o dosiahnutom pokroku;
22.

berie na vedomie informáciu zo správy Dvora audítorov, že nadácia v októbri 2019 začala rokovacie konanie s odhadovaným rozpočtom vo výške 140 000 EUR o rámcovej zmluve na renováciu sociálnych zariadení a bol vybraný jediný uchádzač so zmluvou v hodnote 176 800 EUR (23 % nad prahovou hodnotou pre verejnú súťaž) (2) a hoci nadácia riadne povolila výnimku týkajúcu sa rokovacieho konania, nič to nemení na skutočnosti, že mala prebehnúť verejná súťaž; konštatuje, že nadácia akceptovala stanovisko Dvora audítorov, ale dospela k záveru, že opakovanie verejnej súťaže namiesto rokovacieho konania by neviedlo k hospodársky výhodnejšiemu výsledku;
28.

konštatuje, že v ročnom hodnotení systému vnútornej kontroly za rok 2020 sa dospelo k záveru, že všetky zložky fungujú spoločne a integrovane, a to aj napriek jednej kontrole, pri ktorej bol zistený kritický nedostatok týkajúci sa formalizácie právnych záväzkov na prevádzkové výdavky v nástroji spoločného podniku na riadenie zmlúv (DACC); na základe správy Dvora audítorov však konštatuje, že DACC a IT aplikácia na správu dokumentov (IDM) nie sú použiteľné na systémy a pracovný tok centrálneho finančného informačného systému Komisie (ABAC) a že v marci 2020 výkonný riaditeľ spoločného podniku rozhodol, že zdokonalené elektronické podpisy v DACC by sa mali používať nielen na správu a podpisovanie zmien zmlúv, ale aj na pôvodné zmluvy ako dočasné administratívne opatrenia počas pandémie ochorenia COVID-19; konštatuje, že spoločný podnik plne nezosúladil svoje miestne IT aplikácie s vnútornými procesmi delegovania právomocí a že je potrebné odstrániť významné nedostatky, ktoré zahŕňajú právne aj technické aspekty, ako aj vnútorné kontrolné aspekty; okrem toho so znepokojením konštatuje, že aplikáciou DACC nemožno preukázať, že zamestnanci riadne porozumeli obsahu dokumentu a súhlasili s jeho podpísaním vlastnoručným podpisom; vyzýva spoločný podnik, aby orgánu udeľujúcemu absolutórium predložil správu o tejto veci;
21.

konštatuje, že v roku 2020 spoločný podnik v záujme riadneho finančného hospodárenia a v možnom rozsahu využil dohody o úrovni poskytovaných služieb s príslušnými útvarmi Komisie a agentúrami Únie (IKT, odborná príprava, mzdy, služobné cesty, náhrady výdavkov pre expertov, dočasní zamestnanci atď.) a zúčastnil sa na medziinštitucionálnych rámcových zmluvách (napr. IT, audit, kancelársky nábytok, poistenie, služby v oblasti ľudských zdrojov) podpísaním memoránd o porozumení a že spoločný podnik okrem toho viedol rámcové zmluvy medzi spoločným podnikom alebo sa na nich podieľal (napr. IT služby a služby v oblasti ochrany údajov), a to aj s cieľom posilniť synergie; okrem toho poznamenáva, že v roku 2020 spoločný podnik vyhlásil svoju prvú výzvu na udelenie ceny v rámci programu Horizont 2020;
5.

pripomína, že napriek vynikajúcim environmentálnym a klimatickým výsledkom a ďalším prínosom železničnej dopravy má agentúra najmenší rozpočet spomedzi dopravných agentúr; zdôrazňuje najmä to, že agentúra by sa nemala dostať do situácie, že by bola nútená požiadať Komisiu o dodatočnú podporu z dôvodu nedostatočných finančných prostriedkov, a to najmä v čase, keď sú železnice politickou prioritou Únie, a v rámci stratégie pre udržateľnú a inteligentnú mobilitu a pri príležitosti vyhlásenia roka 2021 za Európsky rok železníc; požaduje zvýšenie rozpočtu agentúry, aby mala k dispozícii nevyhnutné prostriedky, a mohla tak konať ako efektívny orgán a plniť si úlohy, a to najmä úlohy súvisiace so zvyšovaním konkurencieschopnosti, zlepšovaním bezpečnosti a cezhraničnej interoperability a predovšetkým svoju posilnenú úlohu a povinnosti pri včasnom zavedení ERTMS;